CELEX: C2004/273/03
Language: el
Date: 2004-11-06 00:00:00
Title: Απόφαση του Δικαστηρίου (τρίτο τμήμα), της 16ης Σεπτεμβρίου 2004, στην υπόθεση C-248/02, Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Μόλυνση και ενοχλήσεις — Προστασία του εδάφους — Ιλύς προερχόμενη από επεξεργασία λυμάτων — Διαβίβαση ατελών πληροφοριών για τα έτη 1995 έως 1997 — Άρθρα 10 και 17 της οδηγίας 86/278/ΕΟΚ)

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 16ης Σεπτεμβρίου 2004
   στην υπόθεση C-248/02, Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Μόλυνση και ενοχλήσεις - Προστασία του εδάφους - Ιλύς προερχόμενη από επεξεργασία λυμάτων - Διαβίβαση ατελών πληροφοριών για τα έτη 1995 έως 1997 - Άρθρα 10 και 17 της οδηγίας 86/278/ΕΟΚ)
   (2004/C 273/03)
   Γλώσσα διαδικασίας: η ιταλική
   Στην υπόθεση C-248/02, με αντικείμενο προσφυγή λόγω παραβάσεως δυνάμει του άρθρου 226 ΕΚ, που ασκήθηκε στις 8 Ιουλίου 2002, Επιτροπή των Ευρωπαϊκών Κοινοτήτων (εκπρόσωποι: H. Støvlbæk και R. Amorosi) κατά Ιταλικής Δημοκρατίας (εκπρόσωπος: I. Braguglia, επικουρούμενος από τον M. Fiorilli), το Δικαστήριο (τρίτο τμήμα), συγκείμενο από τους A. Rosas, προεδρεύοντα του τρίτου τμήματος, R. Schintgen και K. Schiemann (εισηγητή), δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε στις 16 Σεπτεμβρίου 2004 απόφαση με το ακόλουθο διατακτικό:
   
               1.
            
            
               Η Ιταλική Δημοκρατία, μη διαβιβάζοντας καμία πληροφορία σχετικά με την ετήσια οριακή τιμή συγκεντρώσεως (mg/kg ξηράς ουσίας) των βαρέων μετάλλων (καδμίου, χαλκού, νικελίου, μολύβδου, ψευδαργύρου, υδραργύρου και χρωμίου) και των στοιχείων αζώτου και φωσφόρου που περιλαμβάνονται εντός της ιλύος η οποία προέρχεται από την επεξεργασία λυμάτων·
               
                           —
                        
                        
                           μη διαβιβάζοντας καμία πληροφορία επί της ποσότητας (τόνοι/έτος) ιλύος προερχομένης από την επεξεργασία λυμάτων ως ξηράς ουσίας,
                        
                     
                           —
                        
                        
                           μη διαβιβάζοντας τις ζητηθείσες πληροφορίες επί των ποσοτήτων ιλύος που χρησιμοποιoύνται ετησίως στη γεωργία ως ξηρά ουσία, εκτός όσον αφορά την περιφέρεια Friuli-Venezia Giulia (1995-1997), την Provincia autonoma di Bolzano (1995), την περιφέρεια Emilia-Romagna, καθώς και τις περιφέρειες Liguria και Calabria, για τις οποίες αναφέρθηκε ότι η προερχομένη από την επεξεργασία λυμάτων ιλύς δεν εχρησιμοποιείτο στη γεωργία,
                        
                     
                           —
                        
                        
                           μη μεριμνώντας για την ενημέρωση των τηρουμένων βιβλίων όπου σημειώνονται η σύνθεση και τα χαρακτηριστικά της ιλύος σε σχέση με τις παραμέτρους που παρατίθενται στο παράρτημα II A της οδηγίας 86/278/ΕΟΚ του Συμβουλίου, της 12ης Ιουνίου 1986, σχετικά με την προστασία του περιβάλλοντος και ιδίως του εδάφους κατά τη χρησιμοποίηση στη γεωργία της ιλύος που προέρχεται από επεξεργασία λυμάτων, τουλάχιστον όσον αφορά τις περιφέρειες Lombardia, Emilia-Romagna, Toscana, Abruzzo, Campania, Valle d'Aosta, Sicilia και Marche, και
                        
                     
                           —
                        
                        
                           μη μεριμνώντας για την ενημέρωση των τηρουμένων βιβλίων όπου σημειώνονται οι ποσότητες ιλύος που παράγονται (στο σύνολο της εθνικής επικρατείας) και οι ποσότητες που χρησιμοποιούνται στη γεωργία, τουλάχιστον όσον αφορά τις περιφέρειες Abruzzo, Campania, Toscana και Sicilia,
                        
                     παρέβη τις υποχρεώσεις που υπέχει από τα άρθρα 10, παράγραφος 1, στοιχεία α) και β), και 17 της οδηγίας 86/278, όπως τροποποιήθηκε με την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον.
            
         
               2.
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 202 της 24.8.2002.